**NOTA DE PREMSA**

**L’AJUNTAMENT DEL PRAT GUANYA UN DELS PREMIS SOLIDARIS ONCE 2017 PEL SERVEI ÀPATS A DOMICILI**

***Aquest premi correspon a la categoria d’Administració Pública i l’atorga l’organització ONCE Catalunya de forma anual.***

El servei d'Àpats Socials per a persones majors de 65 anys és un servei creat el passat mes d'abril de 2016 entre els Serveis Socials de l'Ajuntament de El Prat de Llobregat i la Fundació Rubricatus, entitat que treballa amb persones amb discapacitat psíquica.

És un servei municipal que vol garantir àpats de qualitat a les persones grans amb dependència reconeguda que visquin soles o amb una altra persona gran. Ofereix la preparació i la distribució d’àpats a domicili, un pla d’intervenció amb la persona usuària, d’acord amb una valoració prèvia de la seva situació sociofamiliar i econòmica i dels seus dèficits alimentaris.

**Els Premis Solidaris ONCE Catalunya**

Els Premis Solidaris ONCE Catalunya tenen la finalitat de reconèixer i premiar aquelles persones, entitats, institucions, projectes i mitjans de comunicació i administracions que realitzen una **labor solidària** en el seu entorn d'influència i procuren la inclusió social de tots els ciutadans**, la normalització i l'autonomia personal i l'accessibilitat universal.** Els premiats destaquen per la seva sensibilitat social, la seva llarga trajectòria i la seva dedicació en pro dels drets socials dels més desafavorits. Els guardonats d’enguany, a més de l’Ajuntament del Prat són:

A la Institució, Organització, Entitat o ONG**: Fundació Arrels**

Al mitjà o projecte de comunicació: Programa ‘**L’Olot, a Ràdio Olot’**

A la Persona Física: **Jaume Marí Pàmies** (a títol pòstum)

Al'Empresa: **Tallers Gaudí**

Els Premis Solidaris ONCE Catalunya es celebren des del 2001. Des de llavors han estat guardonats, entre d’altres, Miquel Martí i Pol, Josep Maria Espinàs, Pere Casaldàliga, Isidre Esteve, el Pare Manel, Anna Vives, Borja Corcóstegui i les fundacions de Vicente Ferrer o Pasqual Maragall.

Els premiats **rebran l’ obra escultòrica** SOLIDARIS, en un acte públic que tindrà lloc **dijous 5 d’octubre** **a l’Auditori ONCE Catalunya.**

El jurat ha estat format per Ana Peláez, consellera general de l'ONCE; Enric Botí, president del Consell Territorial de l'ONCE a Catalunya; Xavier Grau, delegat territorial; Manel Eiximeno, director CRE ONCE Barcelona; Oriol Illa, president de la Taula d'Entitats del Tercer Sector Social; Antonio Guillén, president del COCARMI; Josep Vidal, director general d'Economia Social, el Tercer Sector, les Cooperatives i l’Autoempresa de la Generalitat de Catalunya; i representants de mitjans de comunicació.

**Més informació:**

Servei Àpats a domicili <http://www.elprat.cat/persones/serveis-socials/apats-domicili>

Serveis Socials de l’Ajuntament del Prat de Llobregat: <http://www.elprat.cat/serveissocials>

Fundació Rubricatus <http://www.rubricatus.org/?language=es>

El Prat de Llobregat, 20 de juliol de 2017